OpenLLM-France/wikimedia huggingface dataset:
# Torrentmitjà

Torrentmitjà és un casal a la vall de Sant Ponç d'Aulina a peu de la N-260 al terme de la Vall de Bianya (la Garrotxa) a mig camí entre Sant Pau de Segúries i l'Hostalnou de Bianya.
La casa de Torrentmitjà és de planta rectangular i ampli teulat a dues aigües amb els vessants vers les façanes laterals. Va ser bastida amb grans pedres poc escairades llevat de les cantoneres i les que formen les obertures.
Disposa de baixos per guardar-hi el bestiar; planta pis amb dues portes d'accés des de l'exterior, una a la façana de tramuntana i l'altra a la de llevant, i golfes. Cal destacar la façana de migdia, amb tres obertures de punt rodó en els baixos i galeria, amb quatre pilastres de pedra tallada i capitell que sostenen una biga de fusta, a la planta noble.
L'interior es troba dividit en dues parts per tal d'acollir-hi dues famílies, una d'aquestes parts conserva l'estructura tradicional de les cases de pagès benestants, amb àmplia sala de convit d'on parteixen nombroses portes que menen a les cambres, cuina i galeria.
Hi ha diverses llindes amb inscripcions. A la del balcó de la façana migdia hi diu "1777". A la de la finestra de ponent hi diu "1779". A les finestres de tramuntana s'hi pot llegir "1757 i 1758". A la porta principal hi diu "IOSEPH TORON / 17 IHS ?9". A les finestres de la façana de llevant hi ha les dates "1865 i 1734". A la façana de llevant hi diu "1802".

## Referències

* 1 2 3 4 «Casal de Torrent Mitjà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# Ambloplites constellatus

Ambloplites constellatus és una espècie de peix pertanyent a la família dels centràrquids.

## Descripció

* Pot arribar a fer 27,9 cm de llargària màxima (normalment, en fa 13,3) i 450 g de pes.

## Hàbitat

És un peix d'aigua dolça, demersal i de clima temperat (37°N-31°N).

## Distribució geogràfica

Es troba a Nord-amèrica: conca del riu White (Arkansas) a Missouri i Arkansas (els Estats Units).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ IGFA, 2001. Base de dades de registres de pesca IGFA fins al 2001. IGFA, Fort Lauderdale, Florida, Estats Units.
* ↑ Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Kervignac

Kervignac (en bretó Kervignag) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 5.042 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.110 | 2.119 | 2.352 | 2.959 | 3.681 | 4.113 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1941-1953 | Pierre Laventure |
| 1953-1977 | Benoît Rio |
| 1977-1983 | Jean Le Marouille |
| 1983- | Jacques Le Ludec |
# Principat de Nara

Nara fou un estat tributari protegit a l'agència de Rewa Kantha, presidència de Bombai, divisió de Pandu Mehwas. El sobirà era un bariya. La superfície era d'uns 8 km² i estava format per un sol poble amb una població de 263 habitants el 1901. Els ingressos eren de 96 rúpies i en pagava 19 com a tribut al Gaikwar de Baroda.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Rewa Kantha
# Carianda

Carianda (grec antic: Καρύανδα) era una ciutat situada a la costa de Cària al sud-oest d'Anatòlia. Esteve de Bizanci diu que era una ciutat i port prop de Mindos i de Cos. Estrabó la situa entre Mindos i Bargilia, i la descriu tocant a un llac i a una illa que portaven el mateix nom. Plini el Vell només diu que era una ciutat situada a terra ferma, i Pomponi Mela diu el mateix. S'ha suposat que hi havia una ciutat amb aquest nom en una illa i una altra a terra ferma. Escílax de Carianda, que segurament hi va néixer, diu que era una illa, una ciutat i un port.
Correspon probablement a l'actual Pasha Limani.

## Referències

* ↑ Smith, William (ed.). «Caryanda». Dictionary of Greek and Roman Geography (1854). [Consulta: 8 gener 2021].
# Manlio Di Rosa

Manlio Di Rosa (Liorna, 14 de setembre de 1914 - Liorna, 15 de març de 1989) fou un tirador d'esgrima italià, especialista en floret, que va competir entre les dècades de 1930 i 1950.
Durant la seva carrera esportiva va prendre part en quatre edicions dels Jocs Olímpics d'Estiu, el 1936, 1948, 1952 i 1956. En la prova del floret per equips guanyà la medalla d'or el 1936 i 1956 i la de plata el 1948 i 1952. En el floret individual guanyà la medalla de bronze el 1952.
Al Campionat del món d'esgrima guanyà tretze medalles, vuit d'or, quatre de plata i una de bronze, entre el 1933 i 1953. Una vegada retirat passà va fer d'àrbitre.

## Referències

* 1 2 3 «Olympedia – Manlio Di Rosa». [Consulta: 1r agost 2022].
# 588

El 588 (DLXXXVIII) fou un any de traspàs començat en dijous del calendari julià.

## Esdeveniments

* Un enorme terratrèmol mata desenes de milers de persones a Antioquia.
* Recared I sufoca revoltes arianes a Lusitània i Septimània.

## Referències

* ↑ Treadgold, 1997, p. 279.
* ↑ «Recared I». Gran Enciclopèdia Catalana. Grup Enciclopèdia Catalana. [Consulta: 24 setembre 2022].

## Bibliografia

* Treadgold, W. T. A History of the Byzantine State and Society (en anglès). Stanford University Press, 1997. ISBN 0-804-72630-2.
# Ieltsí

«Ieltsí» té aquests significats:
* Ieltsí (Iúriev-Polski), localitat de l'óblast de Vladímir, a Rússia
* Ieltsí (Kirjatx), localitat de l'óblast de Vladímir, a Rússia
# Uacari de l'Araçá

El uacari de l'Araçá (Cacajao ayresi) és un primat platirrí de la família dels pitècids que ha estat descobert recentment (2008). L'espècie fou descoberta al Brasil per un equip d'investigadors de la Universitat d'Auckland mentre seguien caçadors yanomami al llarg del riu Araçá, afluent del Rio Negro. En particular, aquests animals foren descobert on ningú no s'esperava trobar-hi uacaris, a causa de la presència de moltes espècies que hi competeixen per l'aliment.
# Karakhardaix

Karakhardaix o Kara-Hardaš va ser un rei cassita de Babilònia, d'Accàdia, del País de la Mar i de Khana. Va succeir al seu pare Burnaburiaix I. Era fill de la princesa assíria Mubal·litat-Xerua, filla del rei Aixurubal·lit I i tenia l'hostilitat d'una part de la cort babilònia degut al seu origen.
Al cap d'un o dos anys de regnat va ser assassinat per un cortesà recolzat per tropes cassites, que van proclamar rei al seu lloc al príncep cassita Nazibugaix (Suzigaix). La seva relació familiar amb l'assassinat és desconeguda. Els assiris van reaccionar i van deposar Nazibugaix, nomenant rei Kurigalzu II.

## Referències

* ↑ Joannès, Francis (et al.) (dir.). Dictionnaire de la civilisation mésopotamienne. París: Robert Laffont, 2011, p. 164. ISBN 9782221092071.
# Portada/article gener 7
## Retaule del Conestable

El Retaule del Conestable, també conegut com a Retaule de l'Epifania, és un retaule d'estil gòtic català realitzat al tremp per l'artista Jaume Huguet l'any 1464 per a la capella de Santa Àgata de Barcelona. El retaule es conserva al mateix indret per al qual va ser concebut i no ha patit agressions en cap de les revoltes anticlericals que ha viscut, tot i que una manca de condicions durant molts anys el va fer perillar fins que va ser restaurat i protegit a començaments del segle xx. Va ser realitzat en la fase de maduresa de Jaume Huguet. Està dedicat a l'Epifania o Adoració dels Reis Mags.
# Carmen (municipi)

Carmen és un municipi de l'estat de Campeche. Ciudad del Carmen és el cap de municipi i principal centre de població d'aquesta municipalitat. Aquest municipi és a la part sud de l'estat de Campeche. Limita al nord amb el municipi de Golf de Mèxic, al sud amb Palizada, a l'oest amb l'Tabasco i a l'est amb Champotón.

## Referències

* ↑ Monografia municipal de Carmen Arxivat 2018-06-17 a Wayback Machine.INAFED, 2015. (castellà)

## Vegeu també

* Municipis de Campeche
Viccionari
# Manuel Ávila Camacho

Manuel Ávila Camacho va néixer a Teziutlán, Puebla, el 24 d'abril de 1897. Va ser president constitucional de Mèxic de 1940 a 1946. Va morir a La Herradura, Estat de Mèxic, el 13 d'octubre de 1955.

## Trajectòria

Va participar en la revolució des de 1914. Va combatre les rebel·lions per Victoriano Huerta, la Guerra Cristera i altres en la dècada de 1920. Va desenvolupar la seva carrera militar i política sota la tutela de Lázaro Cárdenas, amb qui s'obstino com a secretari de Guerra i Marina durant el seu mandat. El seu sexenni va estar marcat pel desenvolupament de la Segona Guerra Mundial. A més del fet que Mèxic es va convertir en aliat militar dels Estats Units, l'economia de guerra va afavorir l'enlairament industrial del país. La situació de conflicte va justificar una política d'unitat nacional, de control sobre els moviments socials i de fre a les reformes impulsades pels seus antecessors; així, per exemple, es va donar per acabat el repartiment agrari i es va eliminar l'educació socialista. El creixement econòmic va permetre la creació d'importants institucions com l'Instituto Mexicano del Seguro Social, els instituts nacionals de Cardiologia i de Nutrició, així com l'Hospital Infantil.

## Referències

* ↑ Nacional, Secretaría de la Defensa. «General de División Manuel Ávila Camacho.» (en castellà). [Consulta: 27 gener 2024].
* ↑ Biblioteca Digital UANL, Nuevo León, México, 1933 (castellà)
* ↑ Instituto Nacional de Estudios Históricos de México, San Ángel, México, D.F (INEHRM) (castellà)
* ↑ Gobernates de México, Panorama Editorial, 1985 (castellà)
* ↑ Gobernates de México, Editorial Universo, México, 1988 (castellà)
* ↑ Diccionario Porrúa de Historia, Biografía y Geografía de México, Porrúa, México, 1971 (castellà)
* ↑ Resumen Histórico de los Gobernanes de México, Escorpio, S.A. de C.V., México, 1989 (castellà)
# 585
## Esdeveniments

* Els visigots, encapçalats per Leovigild, derroten i maten el rei Andeca i sotmeten els sueus, el noble Malaric s'alça contra l'invasor essent repelida la seva rebel·lió i considerat el darrer rei dels sueus. Ciutats com Braga i Porto passen a ser dominis del Regne Visigot
* Inici del període de la Cultura Asuka al Japó, d'influència budista
* Intent de regular el delme

## Necrològiques

* Andeca, rei sueu

## Referències

* ↑ García Voltá, G.; Juan Carvajal (coberta) El mundo perdido de los visigodos (en castellà). Barcelona: Editorial Bruguera, 1977, p. 75. ISBN 840205126X.
# Javier Echevarría Iruarrizaga

Javier Echevarría Iruarrizaga (Bilbao, 25 de juliol de 1964) és un exfutbolista basc, que ocupava la posició de porter.

## Trajectòria

Comença a destacar al Sestao Sport, amb qui guanya el Trofeu de millor porter de Segona Divisió de la temporada 86/87. L'any següent fitxa per la UD Las Palmas, amb qui debuta a la màxima categoria, encara que és suplent i només disputa cinc partits. A la 88/89 és suplent al Reial Oviedo, tot romanent inèdit. Fitxa llavors pel RCD Espanyol, on només juga un encontre en dues temporades. Recupera la titularitat la temporada 91/92, quan marxa al Palamós CF, de Segona Divisió.

## Referències

* ↑ «JAVIER ECHEVARRIA IRUARRIZAGA». porterosvascosdeleyenda.blogspot.com.es, 03-07-2012. [Consulta: 1r desembre 2014].

## Enllaços externs

* Fitxa del jugador
# Ana Romaní Blanco

Ana Romaní Blanco (Noia, província de la Corunya, 5 d'agost de 1962) és una escriptora i periodista. Locutora de la Radio Galega. Des de 1990 dirigeix el programa Diari Cultural d'emissió diària. Publica els poemaris Palabra de Mar (1987), Das ultimas mareas (1994), Arden (1998), el conte "Marmelada de amoras" (1997) i Antoloxia de Anton Avilés de Taramancos (2003). Va coordinar el volum de relats Narradio. 56 historias no ar (2003) promogut pel diari Cultural de la Radio Galega. La seva obra està recollida en diferents antologies i llibres col·lectius.
Va participar en diferents projectes artístics, entre els quals "O Son da Pedra", de Milladoiro; "Daquelas que cantan. Rosalía na palabra de once poetas galegas", de la Fundació Rosalía de Catro"; "Son Delas", coordinat per Uxia Senlle; "Lob*s" (1998), amb Anton Lopo; "Estalactitas" (2002), amb Anxos Romeo i Lupe Gómez; "Catro poetas suicidas. Intervención poetica contra a levidade" (2002), en solitari, i "A voz e o poema. Os periplos de Aviles de Taramancos", amb Anxo Quintela.

## Referències

* ↑ «Ana Romaní» (en gallec). Centro de Documentación de Escritores da AELG. [Consulta: 17 gener 2014].
* ↑ Oriol Fuguet, Natàlia. «Ana Romaní. Arden». Lletra de Dona a Centre Dona i Literatura. Centre Dona i Literatura / Universitat de Barcelona, 2013. [Consulta: 17 gener 2014].
* ↑ «Ficha do autor: Ana Romaní» (en gallec). BVG. Biblioteca Virtual Galega, 01-02-2002. [Consulta: 5 juny 2020].
# Karakuli

Karakuli (en rus: Каракули) és un poble de l'óblast de Kírov, a Rússia, segons el cens del 2010 tenia 51. Pertany al districte (raion) de Viàtskie Poliani.

## Referències

* ↑ «Varmino» (en anglès). GeoNames.
* ↑ «Схема территориального планирования Вятскополянского района Кировской области». Официальный сайт администрации Вятскополянского района.
# Portada/article gener 28
## Accident del transbordador espacial Challenger

L'accident del transbordador espacial Challenger es produí el 28 de gener del 1986, quan el transbordador espacial Challenger es desintegrà 73 segons després del llançament, fet que acabà provocant la mort dels set membres de la tripulació. La nau es desintegrà sobre l'oceà Atlàntic, davant la costa del centre de Florida (Estats Units) a les 11:39 a.m. EST (16:39 UTC).
La desintegració del vehicle sencer començà després que una junta tòrica del seu coet accelerador sòlid (SRB) dret fallés durant l'enlairament.
# AGD

AGD té els següents significats:
* AGD Mataró (de l'acrònim del seu patrocinador Asbestho's Gestion Desamiantados), equip d'hoquei sobre patins de la ciutat de Mataró, al Maresme
* AgD Ceuta (de l'acrònim en castellà Agrupación Deportiva), equip de futbol històric de la ciutat de Ceuta, a Espanya
* Agència de Garantia de Dipòsits, institució financera creada pel govern de Jamil Mahuad a l'Equador
* AGD Interactive (de l'acrònim en anglès Anonymous Game Developer), organització sense ànim de lucre dedicada a versionar videojocs de Sierra Entertainment
# Illustrationes et Observationes Botanicae

Illustrationes et Observationes Botanicae, (abreujat Ill. Observ. Bot.), és un llibre amb il·lustracions i descripcions botànic i ictiòleg francès, Antoine Gouan. Va ser publicat a l'any 1773 amb el nom d'Illustrationes et Observationes Botanicae, ad specierum historiam facientes.

## Referències

* ↑ a Tropicos

## Enllaços externs

* Descripció a IPNI
# Un gran embolic

Un gran embolic (títol original en anglès: Big Trouble) és una pel·lícula estatunidenca dirigida per John Cassavetes, estrenada el 1986.

## Argument

Leonard Hoffman, corredor d'assegurances, no té mitjans econòmics per enviar els seus nens a la Universitat Yale. Convocat a una luxosa propietat de Beverly Hills per Blanche Rickey, decideix fer una assegurança fraudulenta i així li ven una assegurança de vida molt especial.

## Repartiment

* Peter Falk: Steve Rickey
* Alan Arkin: Leonard Hoffman
* Beverly D'Angelo: Blanche Rickey
* Charles Durning: O'Mara
* Robert Stack: Winslow
* Paul Dooley: Noozel
* Valerie Curtin: Arlene Hoffman
* Richard Libertini: Dr. Lopez
* Steve Alterman: Peter Hoffman
* Jerry Pavlon: Michael Hoffman
* Paul La Greca: Joshua Hoffman

## Referències

* ↑ Títol en català a ésAdir
# Andalucia Tennis Experience

El Torneig de Marbella, oficialment conegut com a Andalucia Tennis Experience, fou una competició tennística professional que es disputà sobre terra batuda al Club de Tenis Puente Romano de Marbella, Espanya. Va pertànyer als International Tournaments del circuit WTA femení des de l'any 2009, any de la seva creació.
L'edició de 2012 es va cancel·lar per motius econòmics.

## Palmarès
### Individual femení

| Any | Campiona | Finalista | Resultat |
| 2011 | Viktória Azàrenka | Irina-Camelia Begu | 6−3, 6−2 |
| 2010 | Flavia Pennetta | Carla Suárez Navarro | 6−2, 4−6, 6−3 |
| 2009 | Jelena Jankovic | Carla Suárez Navarro | 6−3, 3−6, 6−3 |

### Doble femení

| Any | Campiones | Finalistes | Resultat |
| 2011 | Núria Llagostera Vives Arantxa Parra Santonja | Sara Errani Roberta Vinci | 3−6, 6−4, [10−5] |
| 2010 | Sara Errani Roberta Vinci | Maria Kondratieva Iaroslava Xvédova | 6−4, 6−2 |
| 2009 | Klaudia Jans Alicja Rosolska | Anabel Medina Garrigues Virginia Ruano Pascual | 6−3, 6−3 |

## Referències

* ↑ Gutiérrez, Pedro. «Marbella, cuna del tenis femenino español» (en espanyol). puntodebreak.com, 01-02-2012. [Consulta: 20 març 2012].

## Enllaços externs

* Web oficial
* Perfil del torneig a la WTA (anglès)
Marbella :
2009
2010
2011 :
# Kashinawa

El kashinawa (també pronunciada Kaxinawá, Kashinawa, Kaxynawa, Caxinawa, Caxinawá, i Cashinahua), o Hantxa Kuin (Hãtxa Kuĩ), és una llengua ameríndia de l'Oest d'Amèrica del Sud que pertany a la família de llengües pano. La parlen uns 1.600 Huni Kuin al Perú, al llarg dels rius Curanja i del riu Purus, i 400 a l'estat d'Acre al Brasil.
Aproximadament entre un cinc i un deu per cent dels parlants tenen una certa competència en castellà, mentre que el quaranta per cent alfabetitza i el vint a trenta per cent alfabetitza en espanyol com a segona llengua.
Els dialectes són el Kashinawa brasiler, el Kashinawa peruà i l'extingit Juruá Kapanawa (Capanahua del riu Juruá) i Paranawa.

## Fonologia
### Vocals

| | | Anterior | Central | Posterior |
| Tancada | Oral | i /i/ | e /ɨ/ | u /u~ʊ~o/ |
| Tancada | Nasal | ĩ /ĩ/ | ẽ /ɨ̃/ | ũ /ũ~õ/ |
| Oberta | Oral | a /a/ | a /a/ | |
| Oberta | Nasal | ã /ã/ | ã /ã/ | |
* En síl·labes finals, /a, ã/ s'escolta com a [ə, ə̃].
* /ɨ, ɨ̃/ també es pot escoltar com a lateral central [ɤ, ɤ̃].
* Tot i que la nasalització es marca generalment col·locant un títol sobre la vocal, alguns autors opten per marcar-la amb un ⟨ n⟩ següent per indicar que la vocal anterior o les vocals contigües estan nasalitzades.

### Consonants

| Consonants | Labial | Alveolar | Retroflexa | Palatal | Velar | Glotal |
| Oclusiva | p /p/ b /b/ | t /t/ d /d/ | | | k /k/ | ’ /ʔ/ |
| Fricativa | | s /s/ | x/shr /ʂ/ | x/sh /ʃ/ | | j/h /h/ |
| Africada | | ts /t͡s/ | | ch/t͡ʃ/ | | |
| Nasal | m /m/ | n /n/ | | | | |
| Aproximant | v/w /w~β/ | | | y /j/ | | |
* La consonant oclusiva d /d/ podria ser pronunciada com una bategant alveolar sonora [ɾ] quan es troba entre dues vocals, com a la pronunciació de l'anglès dels Estats Units ⟨dd⟩ a la paraula ladder.

## Ortografia

S'utilitza l'alfabet llatí. Els generatius van abans dels noms. Hi ha un signe de puntuació interrogativa diferent del signe d’interrogació.

## Morfologia

Els articles i els adjectius es col·loquen després dels noms. Hi ha set prefixos i cinc sufixos.

## Referències

* ↑ "Kashinawa." Ethnologue. Retrieved 8 Dec 2011.

## Fonts

* Cashinahua Pronunciation and Spelling Guide, Native Languages of the Americas website. 1998-2008.
* Wise, Mary Ruth. 1981. Diccionario Cashinahua. Yarinacocha, Peru: Instituto Lingüístico del Verano.
* Animacy and mythology in Hantxa Kuin (Cashinahua), Department of Linguistics, Max Planck Institute for Evolutionary Anthropology.
* Kensinger, Kenneth M. The phonological hierarchy of Cashinahua (Pano). Summer Institute of Linguistics, University of Oklahoma. 1963.
* Montag, Richard. 2008 Participant Referencing in Cashinahua. SIL International.
# Principi real

El principi real, també conegut com a "principi de protecció", és un dels principis que regeix l'extraterritorialitat del Dret penal espanyol.
Segons aquest principi, el Dret penal espanyol és extensible a determinats delictes lesius d'interessos de l'Estat espanyol quan són comesos fora d'aquest. Els delictes en qüestió s'enumeren a l'article 23.3 LOPJ.

## Referències

* ↑ «PRINCIPIOS BASICOS EN LA APLICACION LEY PENAL | Consultas-Abogados.es» (en espanyol europeu). Arxivat de l'original el 2018-10-01. [Consulta: 30 setembre 2018].
# Carnières

Carnières és un municipi francès, situat a la regió dels Alts de França, al departament del Nord. L'any 2006 tenia 927 habitants. Limita al nord amb Rieux-en-Cambrésis, al nord-est amb Avesnes-les-Aubert, a l'est amb Boussières-en-Cambrésis, al sud-est amb Beauvois-en-Cambrésis i Fontaine-au-Pire, al sud-oest amb Estourmel i Cattenières, a l'oest amb Cauroir i al nord-oest amb Cagnoncles.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.042 | 1.060 | 1.055 | 1.065 | 1.041 | 930 | 927 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Marie Tordoit | |